| Žydkiemislenk. *Żytkiejmyvok.* Szittkehmen*rus.* Заслоново' |
| --- |
| *Žydkiemio centrinė aikštė* |
|  |
| 

ŽydkiemisŽydkiemis

54°21′09″š. pl. 22°41′47″r. ilg.﻿ / ﻿54.3525047°š. pl. 22.6964664°r. ilg.﻿ / 54.3525047; 22.6964664﻿ (Žydkiemis)Koordinatės: 54°21′09″š. pl. 22°41′47″r. ilg.﻿ / ﻿54.3525047°š. pl. 22.6964664°r. ilg.﻿ / 54.3525047; 22.6964664﻿ (Žydkiemis) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Lenkijos vėliava Lenkija |
| **Vaivadija** | Varmijos Mozūrų vaivadija Varmijos Mozūrų vaivadija |
| **Apskritis** | Geldapės apskritis |
| **Valsčius** | Dubininkų |
|  |
| **Įkūrimo data** | 1554 |
|  |
| **Gyventojų** (2006) | 907  |
|  |
| **Pašto kodas** | 19-504 |
|  **Vikiteka** | Žydkiemis |

Miestelio gatvė XX a. pr.
**Žydkiemis** (vok. *Szittkehmen*, nuo 1936 m. rugsėjo 16 d. *Schittkehmen*, nuo 1938 m. liepos 16 d. *Wehrkirchen*, nuo 1946 m. *Zaslonovas*, rus. *Заслоново*, nuo 1951 m. lenk. *Żytkiejmy*) – Mažosios Lietuvos gyvenvietė šiaurės rytų Lenkijoje, (Varmijos Mozūrų vaivadija, Geldapės apskritis, Dubininkų valsčius), 2 km į pietus nuo Kaliningrado srities sienos. 907 gyventojai.

Geografija
----------

Kaimas įsikūręs Romintos girios pietrytiniame pakraštyje, prie kelio DK651 Seinai-Šipliškės-Vižainys-Žydkiemis-Geldapė, 15 km į vakarus nuo Vižainių ir 16 km į šiaurės rytus nuo Dubininkų. Žydkiemyje įsikūrusi *Romintos girios kraštovaizdžio parko* valdyba.

Pavadinimas
-----------

Būdamas Prūsijos karalystės sudėtyje kaimas iš pradžių oficialiai vadintas *Sittkeimen*, vėliau *Szittkehmen*. 1938 m. liepos 16 d. vokiečiai kaimą pavadino *Wehrkirchen*, jį užėmę rusai 1946 m. vadino *Заслоново*, 1951 m. kaimą perdavus Lenkijai jis vadinamas *Żytkiejmy*

Istorija
--------

Kaimą Prūsijoje 1554 m. įkūrė naujakuriai protestantai iš Lietuvos. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Geldapės apskrities, 1946 m. TSRS okupacinės zonos Stalupėnų rajono, 1946–1951 m. Kaliningrado srities Nesterovo rajono Kalinino apylinkės, nuo 1951 m. Lenkijos Geldapės pavieto kaimas. 1975–1998 m. kaimas priklausė Suvalkų vaivadijai.

Iki XX a. pradžios pamaldos bažnyčioje vyko lietuvių kalba. Nemažai kaimo gyventojų mirė per 1709–1710 m. maro epidemiją, 1731 m. kaime ir apylinkėse apsigyveno vokiečiai išeiviai iš Zalcburgo. Kaimas turėjo teisę organizuoti turgus ir muges, todėl kurį laiką buvo prekybos su Lietuva ir Lenkija bei paslaugų centras. 1580 m. pastatyta Šv. Mykolo bažnyčia, perstatyta 1879 m. Pirmojo pasaulinio karo metu kaimas nukentėjo per Vokietijos ir Rusijos imperijos kariuomenės mūšius. 1927 m. nutiestas siaurasis geležinkelis Geldapė-Žydkiemis-Tolminkiemis, veikęs iki 1945 m. 1939 m. Žydkiemio Šv. Huberto viešbutyje įkurta hitlerininkų diversantų rengimo mokykla, kuriai vadovavo SS hauptšturmfiureris Hermanas Dylba. Mokykloje veikė radijo stotis, buvo rengiamos propagandinės akcijos.

| Administracinis-teritorinis pavaldumas |
| --- |
|
| 1894–1945 m. | Geldapės apskritis | Gumbinės apygarda |
| 1945–1946 m. | Rytų Prūsija | TSRS |
| 1946–1946 m. | Stalupėnų rajonas | TSRS |
| 1946–1951 m. | Kalinino apylinkė Nesterovo rajonas | Kaliningrado sritis |
| 1951-1975 m. | Geldapės pavietas | Lenkija |
| 1975-1998 m. | Suvalkų vaivadija | Lenkija |
| nuo 1998 m. | Dubininkų valsčius Geldapės apskritisVarmijos Mozūrų vaivadija | Lenkija |

Gyventojai
----------

|  |
| --- |
|  **Demografinė raida tarp 1885 m. ir 2006 m.** |
| **1885 m.** | **1910 m.** | **1933 m.** | **1939 m.** | **2006 m.** |
| 1 240 | 1 035 | 1 286 | 1 280 | 907 |
| 

| Demografinės raidos histograma |
| --- |
| 
 |

 |

Turizmas
--------

Romintos girios kraštovaizdžio parko schema
Nuo Žydkiemio prasideda Romintos girios apžvalginiai žygiai pėsčiomis, raitomis, dviračiu ar automobiliu. Slėnyje yra dvejos protestantų kapinės. Į šiaurę nuo kaimo, prie senosios sienos su Rusija yra Pirmojo pasaulinio karo karių kapinės, kuriose palaidoti 35 vokiečių kariai, 5 rusų karininkai ir 1 rusų kareivis. 1997 m. kapinės sutvarkytos. Į pietus nuo Žydkiemio yra garsieji Stančikų tiltai.

Šaltiniai
---------

1. ↑  Lietuviški tradiciniai vietovardžiai: Gudijos, Karaliaučiaus krašto, Latvijos ir Lenkijos. Archyvuota kopija 2012-04-14 iš Wayback Machine projekto. Patvirtintas Valstybinės lietuvių kalbos komisijos protokoliniu nutarimu 1997 m. gegužės 25 d. Valstybinė lietuvių kalbos komisija. Vilnius: Mokslo ir enciklopedijų leidybos institutas. 2002. ISBN 5420014882
2. ↑  Darmochwał T. Rumiński M. J. 1996. Warmia Mazury, przewodnik. Agencja TD, Białystok
3. ↑  Žydkiemis GenWiki
4. ↑  Geldapės apskrities kaimų sąrašas (1910 m.) vok.
5. ↑  Geldapės apskrities kaimų sąrašas (1939 m.) vok.

Nuorodos
--------

* Suvalkijos svetainė
* Žydkiemio parapijos svetainė Archyvuota kopija 2008-06-12 iš Wayback Machine projekto.